Учене от вкъщи – Учениците от цялата страна преминаха на дистанционна форма на обучение заради мерките срещу разпространението на коронавируса у нас. 
И докато преподавателите полагат огромни усилия, за да предадат учебния материал по най-ефективния начин, ние мислим за най-безопасния начин това да се случи.

Важно е да обърнем внимание на това как учениците ще продължат учебния процес от вкъщи, защото факторите на учебната среда са променени изцяло! 
Ако преди учениците учеха седнали на ученически стол и чин – сега учат на дивани, холни масички и фотьойли; 

Ако преди гледаха урока на дъската – сега се взират във видеодисплея на компютъра или лаптопа;

Ако преди бяхме сигурни, че учат в добре осветено и проветрено помещение – сега нямаме никаква гаранция, че е така;

Ако преди в класната стая учеха на тишина – сега трябва да се събразят с останалите членове на семейството;

Ако преди в междучасието още със звънването на училищния звънец всички изкачаха като тапи от чиновете, за да се разтъпчат – сега просто сменят браузъра, за да влязат в социалните мрежи;

Ако преди имаха изграден режим – сега го изграждат ден за ден.

В помощ на родителите подготвихме някои препоръки за по-здравословно и безопасно учене от вкъщи.

Уверете се, че в стаята е достатъчно светло
Организирайте учебното място на добре осветено място, като обърнете внимание да няма отблясъци и отражения върху екрана на компютъра. Блясъкът и сенките предизвикват напрежение на очите и умора. 

Осветлението трябва да е балансирано. То трябва да е достатъчно, за да може ученикът да чете работните документи. Не трябва да е много силно, и да затруднява четенето от екрана. 

Направете следното:
· Проверете за отражения или отразен блясък, причиняващ дискомфорт!

· Разположете екрана така, че осветителните тела да са встрани от екрана или поне извън зоната за получаване на блясък!

· Разположете екрана под ъгъл 90° спрямо прозорците!

· Проверете за трептене на екрана!

· Контролирайте детето да не сяда с лице към прозореца, или да поставя екрана срещу прозореца!

Внимание: Седенето часове наред пред трептящия екрана на компютъра води до временно късогледство, нарушава се работата на очните мускули и чувствителността на зрението. Освен това се появява усещане за парене, зачервяване, усещане за „пясък“ в очите, болки в очите и челото, болки при движение на очите. Ако ученикът трябва да заеме неудобна поза, за да вижда през блясъка и засенчванията, напрягането води до болки във врата, раменете и гърба.

Уверете се, че в стаята е достатъчно тихо
Осигурете на детето възможност да учи в уединено и тихо работно място! При споделено учебно място или помещение, в което има и други членове на семейството най-добрият вариант е детето да използва слушалки. 

Внимание: излишният шум предизвиква разсеяност, невъзможност за съсредоточаване, раздразнителност, нервно напрежение и стрес.  

Почивка на очите
Уверете се, че:

· монитора е на поне 50-60 см от очите на ученика

· по време на междучасието учениците правят почивка и не гледат видеодисплеите, вкл. телефони, таблети и телевизия. 

· Изображението на екрана трябва да е стабилно, без трептене или други форми на смущения. 

· по време на почивките е добре да се фокусира далечна точка.

Внимание: Продължителното учене пред компютър може да довете до напрежение на зрителния анализатор, зрителна умора, сълзене, “пясък” в очите и главоболие.

Уверете се, че ученикът учи на ергономично място
Ако детето не разполага с бюро и стол може да направите импровизирано учебно място като следвате следните указания:

· Нивото на монитора да е на нивото на очите;

· При отпуснати рамене, лактите да са сгънати под ъгъл 90 градуса при опиране в масата.

· Коленете на краката да са сгънати под ъгъл 90 градуса, a стъпалата да са  хоризонтално на пода (ако столът е по-висок може да сложите друга опора)  

· Височината на седалката да бъде такава че лактите да са на нивото на реда клавиши, на които се намира клавишът „home“

· Облегалката на стола трябва да е затегната, така, че да не подава от теглото на тялото и гърбът да е опрян на седалката на стола по цялата дължина

· За разнообрание може да се седи и върху топка за упражнения вместо стол. 

· Разстоянието между очите и клавиатурата да бъде 45-50 см;

Внимание: неправилната поза предизвиква умора на ръцете и китките, дискомфорт, мускулна умора, болки в раменете, врата и кръста, гръбначни изкривявания.

Регулярни почивки и упражнения
Уверете се, че детето раздвижва тялото си на всеки 30-40 минути.

Внимание: продължително застояване може да довете до схващания и болки в цялото тяло, затлъстяване и отпадналост. 

ВАЖНО: Предпазване на гърба от ранни детски години. Ако Вашето дете се оплаква от болки в главата много вероятно е да има направилна работна поза пред компютъра!

Изключително важно е още в подрастването на децата да бъдат редуцирани рисковите за гърба пози и натоварвания: да се ограничи времето пред компютъра или да се намали продължителната статична поза; да се насърчава правилната поза на седене; тежките раници деформират положението на тялото, както и носенето им на едно рамо/ръка. Важно е да се спортува, защото физическите упражнения са най-добрите превантивни мерки срещу гръбначните изкривявания, а и подпомагат укрепването и развитието на цялата опорно-двигателна система. 

